聖彼得堡地鐵恐怖襲擊（Saint Petersburg Metro terrorist attack），或者叫聖彼得堡地鐵炸彈爆炸（Saint Petersburg Metro bombing），係指2017年4月3號喺俄羅斯聖彼得堡地鐵發生嘅恐怖襲擊，一架地鐵畀人放咗爆炸裝置，行過先納亞廣場站到科技學院站之間嘅隧道嗰陣引爆，死咗15個人（包括發動自殺式襲擊嘅兇徒），傷咗64個人。